มีโอกาสเพราะว่าต้องหาที่ทานข้าวกับเพื่อนๆ เลยดูดีลในเว็ปเห็นแล้วน่าสนใจดี ราคาไม่แพงมาก เฉลี่ยคนละ 250 บาทเอง ก็เลยจองไปทานกัน 10 คน การเดินทางใช้ได้นะ ค่อนข้างสะดวกเพราะใกล้สถานีรถไฟฟ้านานา แต่ก็ต้องเข้าซอยไปลึกพอสมควร ห้องอาหารไม่กว้างนัก ของเราดีที่จองโต๊ะไว้ฝั่งริมกระจกเลยทำให้ดูโปร่งโล่งเยอะเลย 

ไลน์อาหารก็หลากหลายใช้ได้แต่ว่า อาหารไม่ค่อยถูกใจเท่าไหร่ มันดูชืดๆ แล้วก็หน้าตาอาหารไม่ค่อยเหมือนกับที่รีวิวในดีลเลย ตอนแรกเห็นว่าน่าจะมีกุ้งหรือออะไรมากกว่านี้ แต่มาถึงก็ไม่ค่อยมีอะไรเท่าไหร่ 

สลัดมีตัวเลือกพอสมควร แต่น้ำสลัดยังไม่ค่อยอร่อยเท่าไหร่ พาสต้าเส้นแข็งและค่อนข้างแห้ง 

น้ำผลไม้ที่มีให้ก็หวานมาก เหมือนผสมน้ำผลไม้กล่องเยอะเกิน หรือไม่ก็เป็นพวกหัวเชื้อน้ำผลไม้แบบผงๆ 

ซุปมีให้เลือกสองอย่าง ซุปฟักทองกับมิเนรโตรเน่ ซุปฟักทองค่อนข้างหวาน อาจจะเป็นฟักทองญี่ปุ่น ส่วนมิเนรโตรเน่ก็ใช้ได้ แต่ตอนทานแอบงงว่ากลิ่นเกือบจะเหมือนแกงส้มแระ

อาหารคาวพวกของทอดหรืออบก็ใช้ได้ โดยเฉพาะมันบด อร่อยดี ไก่อบซอสเห็ดกับปลาทอดซอสเนยเคเปอร์ก็อร่อยดี แต่หมูย่างสไตล์โพรวองส์เหนียวไปหน่อย 

ของหวานมีน้อยมาก ใส่จานมาแค่ 2 จาน ในจานมีครีมบรูเลย์ กับพานาคอตต้า แต่ทั้งสองอย่างออกหวาน ไม่อร่อย ส่วนขนมเค้กตัดมาเป็นชิ้นๆอยู่ในจานวางบนชั้นๆเหมือน high tea set แค่นั้น ส่วนรสชาติ ติดหวานโดด ไม่อร่อยเลย ไอศครีมก็ให้เลือกแค่ 3 อย่าง มีกะทิ วนิลา บลูเบอร์รี่ รสชาติก็เฉยๆนะ แต่บลูเบอร์รี่อร่อยสุด 

ผลไม้มีแค่ 3 อย่าง แพนเค้กกับเครปก็ทำมาวางไว้ตากแอร์ ทำให้แข็งและเย็น ไม่น่าทานเลย 

สรุปรวมแล้ว ราคาแค่ 250 ต่อคน แล้วได้ทานอาหารแบบนี้ก็ถือว่าค่อนข้างคุ้มราคา ถ้าไม่นับเรื่องรสชาตินะ หรือถ้ามาทานขำๆกับเพื่อนๆก็ถือว่าโอเคอยู่นะ แต่ถ้ามาทานอีกก็คงไม่อ่ะ เพราะรู้สึกเฉยๆ แต่น้องๆพนักงานบริการโอเคดีครับ